健吾

健吾，本名葉鍵濠，香港多媒體創作人，專欄作家、記者、大學講師同埋電台主持。同時係個基佬。資深評論人沈旭暉話佢係「新一代最有個人風格嘅作者」。

生平
1998年，從長沙灣天主教英文中學畢業。
2002年，從香港中文大學新聞與傳播學院畢業，走去日本筑波大學留學。
2007年，撈埋商業電台節目《光明頂》同《903國民教育》主持。 
2008年起，做香港中文大學日本研究學系嘅講師。
而家係香港好多份報紙嘅專欄作家，寫咗《健吾收音機》等等嘅十幾本書。
gotrip網,駐場博客之一

筆名
健吾初初寫稿嗰陣，用嘅係真名。嗰時《明報》嘅編輯葉輝同佢講，姓葉嘅作書都唔會幾紅，於是乎，佢先開始起筆名。由於真名嘅日文發音同「健吾」嘅發音一樣，所以就揀咗嚟做筆名。

政治立場同爭議 
健吾不時發表一啲同本土派相近嘅政治觀點，但被指不時對香港民主運動作出冷嘲熱諷嘅行為同埋淡化海外對香港民主運動支持嘅聲音，引起一啲爭議。

喺2019年6月，習近平同日本首相安倍晉三會面，安倍晉三表明關注香港《逃犯條例》引發嘅大規模遊行，但健吾就只係翻譯話安倍晉三同習近平講香港好重要。立法會議員區諾軒同時事評論員黃世澤，都分別批評佢。區諾軒批評佢冇全篇直譯，而黃世澤就批評佢挑撥港日關係，打散民氣。

喺2020年12月，區諾軒就曾經公開呼籲，讚好咗健吾Facebook專頁嘅朋友「unlike」佢，又批評健吾經常冷嘲熱諷抗爭運動，形容佢嘅行為同李梓敬一樣咁核突。區諾軒之後喺香港獨立媒體寫文，話自己係日久見人心，話好多人對香港嘅付出，係唔可以逆轉嘅前途，反觀佢輕描淡寫喺度取笑人，比怨婦更怨婦，針對佢嘅行動係「冰封三尺，非一日之寒」。

著作
《健吾收音機》
《健吾收音機Ⅱ: 真夏的果實》
《健吾收音機Ⅲ: 說好的幸福呢》
《八十後的生存與生活》
《新‧日本人論1—地震教我的事》
《新‧日本人論2—關於幸福的剪影》
《日本亂象》
《京都: 貼近生活之旅》
《大阪: 幽默的一人之旅》
《瀛人設計》
《瀛男寶鑑》
《識字頭上》
《識字頭上新訂: 關於日本，我最在乎的事》
《泡泡日韓》
《日本對碰》
《一百個在情場止蝕離場的理由》
《星光大戰》
《色相大和》
《你所不知道的國民教育》
《給未來特首的信: What if? 你當選後的香港願景》
《通識練習課》

翻譯作品
《無料呻吟》
《下北沢》

攷

健吾｜DJ主持｜商業電台881903.com

葉氏
類:香港商業電台節目主持
香港專欄作家
香港傳媒人
香港中文大學舊生
長沙灣天主教英文中學舊生